Dangerously in Love Tour

**Dangerously in Love Tour** oli yhdysvaltalaisen laulaja-lauluntekijä Beyoncén ensimmäinen soolokiertue. Vaikka kiertue tuki hänen esikoisalbumia *[[Dangerously in Love]]* (2003) esitti hän myös entisen yhtyeensä Destiny’s Childin kappaleita sekä *Taivaallinen viettelys* (2003) -elokuvan kappaleita. 

Kiertueen lava oli yksinkertainen ja se sisälsi suuren LED-näytön lavan takana, jossa nähtiin kuvaa Beyoncésta sekä tanssijoista sekä kuvia musiikkivideoista. Lavalla nähtiin myös pieni portaikko ja tasanteet molemmin puolin Beyoncén yhtyeelle. Kiertue levittyi vain Eurooppaan, suurimmaksi osin Iso-Britanniaan. Beyoncén esitys Lontoon Wembley Arenalla taltioitiin ja se julkaistiin DVD:nä *[[Live at Wembley]]* -nimellä vuonna 2004. 

## Vastaanotto
*[[The Guardian]]* -lehden Dave Simpson kuvaili kiertuetta arviossaan seuraavasti: ”Jonkin aikaa sen jälkeen, kun Beyoncén pitäisi jo olla lavalla, ääni ilmoittaa, ettei lämppäri esiintyisi lainkaan ja että Beyoncé on kanssamme ‘ihan hetken kuluttua’. Kuten kaikki muukin – hitit, saappaat, hiukset ja sponsorisopimukset – hetket ovat Beyoncén maailmassa hyvin suuria. Ikuisuudelta tuntuvan ajan jälkeen yleisö puhkeaa hurrauksiin, kun verho nousee ja paljastaa… öh, roudarin säätämässä rumpusettiä. Tunnin kuluttua taustamusiikkia soitetaan yhä kovempaa peittämään buuaukset ja pienten lasten itkun, kun heidän vanhempansa valittavat, että nukkumaanmenoaika on jo ohitettu.” Esitys alkaa kappaleella ”Baby Boy”, jonka Beyoncé esitti samalla kun häntä laskettiin katosta pää alaspäin. Moneille faneille konsertin kohokohta oli ”Dangerously in Love 2” -kappaleen esitys. Kiertueella kappaleesta esitettiin kahdeksanminuuttinen versio.

Simpson arvioi kiertueen avauskonsertin kielteisesti ja antoi sille kaksi tähteä viidestä. Hän suhtautui kriittisesti myös Beyoncén asuihin ja totesi: ”Viivästykset saattavat hyvinkin johtua Beyoncén vaatekaapista, joka voisi aiheuttaa päänvaivaa Imelda Marcosille. On niukkoja hameita, laahuksia (huomionarvoiseen mutta melko turhaan versioon Peggy Leen ‘Feveristä’) sekä yleinen teema: vähän kangasta, paljon kimallusta. Usein suurin säihke löytyy kuitenkin Beyoncén asusta.” Hän lisäsi vielä, että ”tanssijoiden ‘alastomat puvut’ tekevät entisestä kirkontytöstä rivoa kilpailijaa [Kylielle Minogue]. Mutta mukana on myös loputtomalta tuntuva osuus, jossa he teeskentelevät olevansa ‘jengiläisiä’, ja kun Beyoncé katoaa pitkiä aikoja lavalta, ilta alkaa tuntua kalliilta versiota Legs and Co:sta.”

## Taltiointi

Beyoncén konsertti Lontoon Wembley Arenalla 10. marraskuuta 2004 kuvattiin ja julkaistiin huhtikuussa 2004 nimellä *[[Live at Wembley]]*. Samalla julkaistiin CD, joka sisältää kolme julkaisematonta kappaletta sekä kolme remixiä kappaleista ”Crazy in Love”, ”Baby Boy” ja ”Naughty Girl”. DVD:llä nähdään myös kulissien takaista materiaalia. Vuonna 2007 yhdysvaltalainen laulaja Miranda Lambert kertoi *[[The New York Times]]in* haastattelussa, että albumi inspiroi häntä ”poimimaan vaikutteita omiin esityksiinsä [Beyoncén esiintymisestä]”.

## Kappalelista
#”Baby Boy”
#”Naughty Girl”
#”Fever”
#”Hip Hop Star”
#”Yes”
#”Work It Out”
#”Gift from Virgo”
#”Be with You”
#”Speechless”
#”Bug a Boo” / ”No, No, No Part 2” / ”Bootylicious” / Jumpin’, Jumpin’” / ”Say My Name” / ”Independent Women Part I” / ”’03 Bonnie & Clyde” / ”Survivor”
#”Me, Myself and I”
#”Summertime”
#”Dangerously in Love 2”

;Encore
#”Crazy in Love”

## Konsertit

## Lähteet